Iktatószám: 30050/122- /2022.

Általános Szerződési Feltételek

**az Útravaló Ösztöndíjprogram**

**Út a középiskolába, Út az érettségihez és Út a szakmához alprogramok biztosításáról szóló Támogatói Okiratokhoz**

**(UTR-22-UK, UTR-22-UE és UTR-22-USZ)**

# Az Általános Szerződési Feltételek hatálya, értelmező rendelkezések

* 1. Jelen Általános Szerződési Feltételek (a továbbiakban: ÁSZF) hatálya a Belügyminisztérium (a továbbiakban: „BM”) megbízásából a Társadalmi Esélyteremtési Főigazgatóság (a továbbiakban: „Lebonyolító”) által meghirdetett, a 2022/2023. tanév I. és II. félév tekintetében a UTR-22-UK számú Útravaló Ösztöndíjprogram – Út a középiskolába, UTR-22-UE számú, Út az érettségihez, valamint az UTR-22-USZ számú Út a szakmához alprogramok (a továbbiakban együttesen: „Pályázati felhívás” vagy „Pályázati felhívások”) nyílt pályázati felhívásokra benyújtott pályázatok támogatására kiadott Támogatói Okiratokra terjed ki.
	2. Az ÁSZF rendelkezései szerződési feltételnek minősülnek, amelyek az adott támogatás igénybevételére vonatkozó Támogatói Okirat közlésével lépnek hatályba.
	3. A Támogatói Okirat az ÁSZF-től eltérő feltételeket meghatározhat. Amennyiben az ÁSZF és a Támogatói Okirat azonos tárgyú rendelkezései között bármilyen eltérés van, a Támogatói Okirat rendelkezései az irányadóak.
	4. Az ÁSZF-ben használt fogalmak a Támogatói Okiratban használt fogalmak szerint értelmezendőek.

1.5. A jelen ÁSZF alkalmazásában:

1. Alprogram: az Útravaló Ösztöndíjprogram esélyteremtő támogatások körében: Út a középiskolába (UK), Út az érettségihez (UE), Út a Szakmához (USZ);
2. Elektronikus felület: az Útravaló Ösztöndíjprogram elektronikus felülete (a továbbiakban: UTR felület);
3. Felek vagy Szerződő felek: a Lebonyolító és a Kedvezményezett;
4. Kedvezményezett:

da) a Pályázati felhívás 6. pontjában foglaltak szerinti feltételeknek megfelelő tanuló és mentora.

1. Lebonyolító: a Társadalmi Esélyteremtési Főigazgatóság;
2. Ösztöndíj: a tanuló és mentora részére kifizetett, vissza nem térítendő költségvetési támogatás, amely adómentes bevételnek minősül;
3. Ösztöndíjasok: a tanuló és mentor;
4. Pályázó: a tanuló és mentora, mint végső kedvezményezett, aki a nevelési (oktatási) intézménnyel tanulói és mentori jogviszonyban áll (a továbbiakban: ösztöndíjasok);

1. Pályázati felhívás, pályázati útmutató: a Támogató megbízásából a Lebonyolító által meghirdetett nyílt pályázati felhívások UTR-22-UK számú Útravaló Ösztöndíjprogram – Út a középiskolába, UTR-22-UE számú Útravaló Ösztöndíjprogram –Út az érettségihez, valamint az UTR-22-USZ számú Út a szakmához alprogramok továbbá Pályázati Útmutató (továbbiakban: Pályázati felhívás és Pályázati Útmutató);
2. Támogatási igény: a benyújtott pályázat és továbbfutó ösztöndíjasok esetében a benyújtott szándéknyilatkozat;
3. Támogató: a Belügyminisztérium;
4. Továbbfutó ösztöndíjasok: az a tanuló és mentora, akik a 2021/2022. tanévben esélyteremtő ösztöndíjban részesültek, és a 2022/2023 tanévben együtt és ugyanabban az alprogramban folytatni kívánják jogviszonyukat.

1.6. Az Útravaló Ösztöndíjprogramról szóló 152/2005. (VIII. 2.) Korm. rendelet (a továbbiakban: az Útravaló Ösztöndíjrendelet) értelmében az ösztöndíjprogram célja:

*
* Az „Út a középiskolába” alprogram célja a tanulók sikeres tanulmányainak elősegítése, a tanulók felkészítése gimnáziumban, technikumban, vagy szakgimnáziumban való továbbtanulásra. Az „Út az érettségihez” alprogram célja a részt vevő gimnáziumban, technikumban és szakgimnáziumban tanulók sikeres tanulmányainak elősegítése, tanulási nehézségeinek leküzdése, sikeres érettségi vizsga megszerzése.
* Az „Út a szakmához” alprogram célja, a részt vevő szakképző intézményi, szakiskolai, készségfejlesztő iskolai tanulók sikeres tanulmányainak elősegítése, tanulási nehézségeinek leküzdése.

1.7. „Új belépő” ösztöndíjasok: az Útravaló ösztöndíjrogram szerinti támogatásra a tanuló és a mentor közösen nyújthat be pályázatot az UTR felületen keresztül. A Lebonyolító a támogatási döntés alapján Támogatói Okiratot állít ki a Kedvezményezett részére. Az ösztöndíjasok támogatásai (ösztöndíjai) a Lebonyolító részéről kerül kiutalásra.

1.8. „Továbbfutó ösztöndíjasok”: amennyiben a korábban esélyteremtő ösztöndíjban részesült tanuló és mentora a soron következő tanévben együtt és ugyanabban az iskolában és alprogramban folytatni kívánják az ösztöndíjas jogviszonyt, az Útravaló Ösztöndíjrendelet értelmében új pályázatot nem kell benyújtaniuk. A tanuló és a mentora az ösztöndíjas jogviszony fenntartására vonatkozó szándékukat írásban jelzik (nyilatkozat) az UTR felületen, és egyidejűleg nyilatkoznak arról is, hogy a korábbi pályázatban hivatkozott – az ösztöndíjas jogviszony alapjául szolgáló – feltételek a jogviszony létrejöttekor hatályos vagy a nyilatkozat megtételekor hatályos szabályozás alapján továbbra is fennállnak.

# A támogatás forrása és folyósítása

 2.1. A támogatás forrása:

A Támogatás a **2022/2023. tanév I. és II. félévére, azaz a 2022/2023. tanév 10 hónapjára** (2022. szeptember 1. napjától 2023. június 30. napjáig) vonatkozik.

* a támogatás 2022/2023. tanév I. félévére vonatkozó forrását (2022. szeptember 1. – 2022. december 31.) Magyarország 2022. évi központi költségvetéséről szóló 2021. évi XC. törvény 1. melléklet XIV. Belügyminisztérium fejezet 20. Fejezeti kezelésű előirányzatok cím 5. Társadalmi felzárkózást segítő programok alcím 5. Útravaló és felzárkózást segítő ösztöndíj programok jogcímcsoport fejezeti kezelésű előirányzat (ÁHT-T: 387739).
* a támogatás 2022/2023. tanév II. félévére vonatkozó forrását (2023. január 1. – 2023. június 30.) Magyarország 2023. évi központi költségvetéséről szóló 2022. évi XXV. törvény 1. melléklet XIV. Belügyminisztérium fejezet 20. Fejezeti kezelésű előirányzatok cím 5. Társadalmi felzárkózást segítő programok alcím 5. Útravaló és felzárkózást segítő ösztöndíj programok jogcímcsoport fejezeti kezelésű előirányzat (ÁHT-T: 387739) biztosítja.

2.2. A támogatás folyósítása:

A támogatás intenzitása: 100%.

A pályázat benyújtásához saját forrás nem szükséges.

A támogatás formája: vissza nem térítendő költségvetési támogatás.

A Támogatás összege a 2021/2022. tanév végi tanulmányi átlag figyelembe vételével (a magatartás és szorgalom értékelését, minősítését nem beleszámítva) kerül megállapításra:

***Az „Út a középiskolába” alprogram esetében***

* a pályázó mentor 11.000 Ft/tanuló/hó Támogatásban,
* a pályázó tanuló a 2021/2022. tanév végi tanulmányi átlaga alapján 9.000-15.500 Ft/hó Támogatásban részesülhet a támogatási időszak alatt.

**Az „*Út az érettségihez” alprogram esetében***

* a pályázó mentor 11 000 Ft/tanuló/hó Támogatásban;
* a pályázó tanuló a 2021/2022. tanév végi tanulmányi átlaga alapján 11.000-20.000 Ft/hó Támogatásban részesül a támogatási időszak alatt.

***Az „Út a szakmához” alprogram esetében***

* a pályázó mentor 11.000 Ft/tanuló/hó Támogatásban;
* a pályázó tanuló 2021/2022. tanév végi tanulmányi átlaga alapján 9.000-18.000 Ft Támogatásban részesülhet a támogatási időszak alatt.

A Támogatás folyósítására kizárólag folyószámlára utalással, nyertes tanulók és a nyertes mentorok részére egyaránt 3 (három) részletben kerül sor.

I. A Támogatás 2022/2023. tanév I. félévének 4 (négy) hónapjára járó része (2022. szeptember 1. napjától 2022. december 31. napjáig) egy összegben történő kifizetésének határideje: 2022. december 23., amelynek feltétele az 1. (első) Részbeszámoló benyújtása a mentor részéről legkésőbb **2022. december 10. napjáig**.

II. A Támogatás 2022/2023. tanév II. félévének első 4 (négy) hónapjára járó (2023. január 1. napjától 2023. április 30. napjáig) kifizetése legkésőbb 2023. június 30.-ig történik meg, melynek feltétele a 2. (második) Részbeszámoló benyújtása a mentor részéről legkésőbb **2023. május 31. napjáig**.

III. A Támogatás 2022/2023. tanév II. félévének 2. (második) részletének (2023. május 1. napjától 2023. június 30. napjáig tartó időszakra eső Támogatási összegnek) kifizetése **2023. augusztus 31.** napjáig történik meg, melynek feltétele a Záró beszámoló benyújtása a mentor részéről legkésőbb 2023. július 31. napjáig.

**Korrigált beszámoló** benyújtása szükséges az érettségi, vagy szakmai vizsga időpontjának elhalasztása esetén. A korrigált beszámoló benyújtásának legvégső határideje **2023. december 5.**

# A támogatás felhasználása

3.1. A támogatási időszak a Pályázati felhívás szerint: 2022. szeptember 1. - 2023. június 30. közötti időszak (a továbbiakban: támogatási időszak).

3.2. A Kedvezményezett tudomásul veszi, hogy a pályázatban foglalt, támogatott tevékenységet személyesen és a támogatási időszakon belül köteles megvalósítani.

3.3. A Kedvezményezett tudomásul veszi, hogy a támogatásban részesülő természetes személyt terhelő köztartozás összegét az állami adóhatóság adatszolgáltatása alapján a Magyar Államkincstár visszatartja, és az állami adóhatóság megfelelő bevételi számláján jóváírja. A Kedvezményezettet a köztartozással csökkentett összeg illeti meg, a visszatartott támogatásnak megfelelő összegű köztartozás az átutalással megfizetettnek minősül.

3.4. A Kedvezményezettnek a Támogatói Okiratban foglalt beszámolási kötelezettsége a teljes megítélt összeg vonatkozásában fennáll, így az a visszatartott költségvetési támogatásnak megfelelő összegű köztartozásra is kiterjed.

# A támogatás felhasználásának további szabályai

4.1. Az utolsó 2 (kettő) havi (2023. május és június) Támogatás kifizetésének feltételei:

**a) Az Út a középiskolába alprogramban a mentor az utolsó 2 (kettő) havi (2023. május-2023. június) Támogatásra abban az esetben jogosult**, ha a Korm. rendelet szerinti mentori vállalásokat maradéktalanul teljesítette és:

* az általa mentorált tanuló az előző tanév végi tanulmányi átlagát javította vagy nem rontotta, vagy a megvalósítás tanévében 5 (öt) tizednél többel nem rontotta, és
* az általa mentorált 7. évfolyamos tanuló felsőbb évfolyamba lép, vagy az általa mentorált 8. évfolyamos tanuló középfokú iskolába felvételt nyert.

**b) Az Út az érettségihez alprogramban a mentor az utolsó 2 (kettő) havi (2023. május-2023. június) Támogatásra abban az esetben jogosult**, ha a Korm. rendelet szerinti mentori vállalásokat maradéktalanul teljesítette és:

* az általa mentorált tanuló felsőbb évfolyamba lép, vagy az általa mentorált utolsó éves tanuló sikeres érettségi vizsgát tesz legkésőbb 2023. november 30. napjáig, és
* a tanuló az előző (2021/2022.) tanév végi tanulmányi átlagát javította vagy a megvalósítás tanévében 5 (öt tizednél többel nem rontotta.

**c) Az Út a szakmához alprogramban a mentor az utolsó 2 (kettő) havi (2023. május és június) ösztöndíj Támogatásra abban az esetben jogosult, ha a Korm. rendelet szerinti mentori vállalásokat maradéktalanul teljesítette és:**

* az általa mentorált tanuló felsőbb évfolyamba lép és az előző tanév végi tanulmányi átlagát a megvalósítás tanévében 5 (öt) tizednél többel nem rontotta,,
* az általa mentorált tanuló sikeres szakmai vizsgát tett és az előző tanév végi tanulmányi átlagát a megvalósítás tanévében 5 (öt) tizednél többel nem rontotta,

**Amennyiben a mentorált tanuló sikertelen javító vagy osztályozó vizsgát tesz, a mentor az utolsó 2 (kettő) havi ösztöndíj Támogatásra nem jogosult.**

**Azokra a hónapokra, amikor a mentorálási tevékenység nem valósul meg, sem a mentor, sem a tanuló nem jogosult ösztöndíj Támogatásra.**

**A tanuló az utolsó 2 (kettő) havi (2023. május és június) ösztöndíjra abban az esetben jogosult, ha**

* eleget tesz iskolalátogatási kötelezettségének, igazolatlan mulasztása 1 (egy) tanítási évben nem haladhatja meg a 30 (harminc) órát,
* tanulmányi eredményét a 4.1. pontban foglaltak szerint teljesítette.

4.2. **Kiesett tanuló esetén a kifizetés időarányosan történik. Amennyiben a kiesés dátuma adott hónap 15. napja előtti napra esik, úgy az érintett hónapra a kifizetés nem kerül teljesítésre sem a mentor, sem pedig a tanuló részére az adott hónap vonatkozásában.**

4.3. **Javító vizsgára kötelezett tanuló esetén kifizetésre abban az esetben kerülhet sor, amennyiben sikeres javító vizsgát tesz, valamint tanulmányi átlagát a 4.1. pontban foglaltak szerint teljesítette.**

4.4. Amennyiben a Nyertes pályázó nem vagy csak részben teljesíti a Pályázati felhívás 9.1. és 9.2. pontjában megadott kötelezettségeket, akkor a folyósított Támogatást vagy annak egy részét köteles a Támogatói Okiratban meghatározott módon visszafizetni, illetve a még nem folyósított Támogatásra elveszíti jogosultságát.

4.5. A Nyertes pályázók ösztöndíj Támogatása a személyi jövedelemadóról szóló 1995. évi CXVII. törvény 1. számú melléklet 4.16. pontja szerint adómentes bevételnek minősül.

# A Támogatói Okirat módosítása

5.1. Ha a Támogatói Okirat megkötését követően eltérő finanszírozást megalapozó indok merül fel, a Támogatói Okiratot módosítani szükséges.

5.2. A Kedvezményezett köteles haladéktalanul, de legkésőbb a tudomására jutástól számított nyolc napon belül a Lebonyolítónak bejelenteni és a Támogatói Okirat módosítását kezdeményezni, amennyiben

1. a támogatott cél megvalósítása akadályba ütközik,
2. a Támogatói Okiratban foglalt ütemezéshez képest késedelmet szenved, illetve ha
3. a támogatás felhasználási határidején belül a támogatási összeg egy részét önként vissza kívánja fizetni,
4. adataiban, vagy a költségvetési támogatás felhasználásáról szóló Támogatói Okiratban rögzített egyéb feltételeiben változás következik be.
5. a támogatás felhasználásáról történő beszámolás határidejének módosítását kéri és a Támogatói Okirat kiállítását követően eltérő finanszírozást megalapozó indok merül fel.

5.3. A Támogatói Okirat módosítását bármely fél – a támogatás célja, összege, továbbá a támogatás felhasználásának kezdő időpontja és véghatárideje tekintetében – az eredeti Támogatói Okiratban a támogatás felhasználására vonatkozó véghatáridő lejáratának időpontja előtt írásban kezdeményezheti. A kezdeményezést indoklással kell ellátni.

5.4. A kérelem hiánypótlására nincs lehetőség.

5.5. A Támogatói Okirat csak abban az esetben módosítható, ha a támogatott tevékenység a módosított feltételekkel is támogatható lett volna.

5.6. Az aláírt Támogatói Okirat az elektronikus felületen utolsóként elfogadott módosítással együtt hatályos.

5.7. A bejelentést követően a Lebonyolító tizenöt napon belül megteszi az általa nyilvántartott adatoknak, a támogatás feltételeinek a módosítására, továbbá a Támogatói Okirat módosítására irányuló intézkedéseket. A Lebonyolító a saját hatáskörben el nem bírálható kérelmeket javaslattal látja el és felterjeszti a Támogatóhoz.

# A beszámolói kötelezettségek teljesítése

6.1. Támogatás felhasználásáról és a Pályázat megvalósításáról a Támogatott mentor a támogatási időszak alatt 2 (kettő) alkalommal részbeszámolót (a továbbiakban: „Részbeszámoló”), a támogatási időszak végén záró beszámolót (a továbbiakban: „Záró beszámoló”) köteles készíteni a Pályázati Útmutatóban és a Támogatói okiratban meghatározott módon és határidőig a Pályázati felhívás 9. pontjában leírt kötelezettségek teljesítéséről.

6.2. Korrigált beszámoló benyújtása szükséges az érettségi, vagy szakmai vizsga időpontjának elhalasztása esetén.

6.3. A szakmai beszámolók és korrigált beszámoló elkészítése és beadása a mentorok feladata az UTR felületen.

A mentor a felületre való belépést követően a „Pályázataim” ablakban láthatja majd az általa berögzített tanulói pályázatokat és a hozzájuk tartozó szakmai beszámolókat.

6.4. A beszámolókat a Lebonyolító vizsgálja meg és maximum 2 (kettő) alkalommal a hiányosságok kijavítására, pótlására 10-10 napos határidővel felszólítja a mentort. A mentor a hiánypótlási felszólításról e-mail üzenetet kap, ezt követően beléphet a mentori oldalára és javíthatja a hibát.

6.5. Ha a mentor nem pótolta a hiányosságokat vagy azoknak nem a hiánypótlási felszólításban meghatározott módon tett eleget a felszólításban megjelölt határidőre, úgy további hiánypótlásra nincs lehetőség.

# A támogatás felhasználásának ellenőrzése

7.1. A támogatási igény jogosságát, a támogatás felhasználását a jogszabályban, a pályázati felhívásban és a Támogatói Okiratban meghatározott szervek ellenőrizhetik.

7.2. Az ellenőrzések lefolytatására a támogatási döntés meghozatalát, a Támogatói Okirat kiadását megelőzően, a támogatás igénybevétele alatt, a támogatott tevékenység befejezésekor, illetve lezárásakor, valamint a Beszámoló elfogadását követő öt évig kerülhet sor.

7.3. Az ellenőrzés során a Kedvezményezettnek a Kincstár által működtetett monitoring rendszerben nyilvántartott adataihoz a támogatás folyósítója, az Állami Számvevőszék, a kormányzati ellenőrzési szerv, a Nemzeti Adó- és Vámhivatal, a csekély összegű támogatások nyilvántartásában érintett szervek, valamint jogszabályban meghatározott más jogosultak hozzáférhetnek.

7.4. Az ellenőrzés keretében a Lebonyolító, illetőleg az ellenőrzést végző szervezet vagy személy jogosult helyszíni ellenőrzést tartani, minden vonatkozó dokumentumot megvizsgálni és a teljesítés során eljáró személyeket nyilatkoztatni. A Kedvezményezett köteles a támogatási összeget elkülönítetten kezelni, illetőleg a támogatói okiratokat a Támogató, a Lebonyolító vagy egyéb ellenőrzésre jogosult szervek által ellenőrizhető módon kezelni és nyilvántartani. A Kedvezményezett ezen túl is köteles minden, az ellenőrzéshez szükséges felvilágosítást és egyéb segítséget megadni.

7.5. A Kedvezményezett köteles az ellenőrző szervezetekkel együttműködni. Ha a Kedvezményezett az ellenőrzés során felróható magatartásával az ellenőrző szerv munkáját ellehetetleníti, a Lebonyolító a Támogatói Okiratot visszavonhatja vagy megteszi a szükséges intézkedéseket. A Kedvezményezett köteles az ellenőrző szervezetekkel együttműködni, az ellenőrzést végző szerv képviselőit ellenőrzési munkájukban a megfelelő dokumentumok, számlák, a megvalósítást igazoló okmányok, bizonylatok rendelkezésre bocsátásával, valamint a fizikai teljesítés vizsgálatában a helyszínen is segíteni, továbbá a megfelelő dokumentumokat rendelkezésre bocsátani és a helyszíni ellenőrzéshez szükséges feltételeket biztosítani. Ha a Kedvezményezett az ellenőrzés során felróható magatartásával az ellenőrző szerv munkáját ellehetetleníti, a Lebonyolító a Támogatói Okiratot visszavonhatja vagy megteszi a szükséges intézkedéseket

7.6. Kedvezményezett köteles a támogatással kapcsolatos valamennyi dokumentumot a beszámoló jóváhagyásától számított tíz évig megőrizni.

# A Támogatói Okirat visszavonása

* 1. A Lebonyolító – a támogatás igénylésének jogszerűségétől, valamint a Támogatói Okiratban foglaltak megsértésének körülményeitől függően – jogszabályban, a jelen ÁSZF-ben, a Támogatói Okiratban meghatározott egyéb esetek mellett jogosult a Támogatói Okiratot visszavonni, ha az alábbiakban foglalt feltételek közül legalább egy bekövetkezik:
1. a Kedvezményezett jogosulatlanul vette igénybe a támogatást;
2. hitelt érdemlően bebizonyosodik, hogy a Kedvezményezett a támogatási döntést érdemben befolyásoló valótlan, hamis adatot szolgáltatott vagy nyilatkozott a támogatási igény benyújtásakor, vagy a támogatói okirat kiadásakor, az elszámolás, illetve az ellenőrzés során lényeges körülményt elhallgatott, illetve lényeges körülményről, tényről valótlan, hamis adatot szolgáltatott;
3. a támogatói döntés meghozatalát követően olyan körülmény következik be, vagy jut a Támogató vagy Lebonyolító tudomására, amelynek alapján a Kedvezményezett részére Támogatói Okirat nem állítható ki;
4. a támogatott tevékenység megvalósítása meghiúsul, tartós akadályba ütközik, vagy a jogszabályban, a Támogatói Okiratban foglalt ütemezéshez képest jelentős késedelmet szenved;
5. a Kedvezményezett neki felróható okból megszegi a jogszabályban vagy a Támogatói Okiratban foglalt kötelezettségeit, így különösen nem tesz eleget ellenőrzéstűrési kötelezettségének, és ennek következtében a támogatás szabályszerű felhasználását nem lehet ellenőrizni;
6. a Kedvezményezett a támogatási igény benyújtásakor tett vagy a Támogatói Okirat kiadásának feltételeként jogszabály által előírt nyilatkozatok bármelyikét visszavonja;
7. a Kedvezményezett a Támogatói Okiratban rögzített határidőig sem teljesítette vagy nem megfelelően teljesítette a beszámolási kötelezettségét, a záró szakmai beszámolót és pénzügyi elszámolást annak Lebonyolító által történő előterjesztését követően a Támogató nem fogadta el;
8. a Kedvezményezett a támogatást a Támogatói Okirattól eltérően, nem rendeltetésszerűen vagy nem jogszerűen használta fel;
9. támogatási előleg esetén a Kedvezményezett által nyújtott biztosíték megszűnik, megsemmisül vagy értéke egyébként számottevően csökken, és a Kedvezményezett megfelelő új biztosíték, vagy a biztosíték értéke csökkenésének megfelelő további biztosíték nyújtásáról a Támogató vagy Lebonyolító által megszabott ésszerű határidőn belül nem intézkedik;
10. a Kedvezményezett a jelen ÁSZF-ben és a Támogatói Okiratban rögzített változás-bejelentési kötelezettségének a meghatározott határidőben nem tett eleget.
	1. Ha a Kedvezményezett olyan nyilatkozatot tesz, vagy a Támogató, illetőleg Lebonyolító olyan körülményről szerez tudomást, amely a Támogatói Okirat visszavonását megalapozza, a Lebonyolító felfüggeszti a támogatás folyósítását és erről a Kedvezményezettet írásban tájékoztatja.

# A támogatás visszafizetése

 9.1. A támogatás jogosulatlan igénybevétele, jogszabálysértő vagy nem rendeltetésszerű felhasználása, továbbá a Támogatói Okirat visszavonása esetén a Kedvezményezett köteles a jogosulatlanul igénybe vett támogatás összegét ügyleti – késedelem esetén késedelmi – kamattal növelt mértékben visszafizetni a Lebonyolító részére.

9.2. Az ügyleti kamat mértéke a jegybanki alapkamat kétszerese; a késedelmi kamat mértéke a késedelemmel érintett naptári félév első napján érvényes jegybanki alapkamat. Az ügyleti kamat számításakor a visszaköveteléssel, a késedelmi kamat számításakor a késedelemmel érintett naptári félév első napján érvényes jegybanki alapkamat irányadó az adott naptári félév teljes idejére. Az ügyleti kamat számításának kezdő időpontja a támogatás folyósításának napja, Utolsó napja a visszafizetési kötelezettség teljesítésének napja; a késedelmi kamat számításának kezdő időpontja a kötelezett késedelembe esésének napja, utolsó napja a visszafizetési kötelezettség teljesítésének napja.

9.3. A visszafizetési kötelezettségről a Támogatói Okirat módosítása során, a Támogatói Okirat visszavonásáról a Lebonyolító – a Támogató jóváhagyása alapján – külön fizetési felszólításban értesíti a Kedvezményezettet. A Kedvezményezettnek a döntés, értesítés, fizetési felszólítás kézhezvételét követő harminc nap áll rendelkezésére a visszafizetési kötelezettség teljesítésére.

9.4. A Kedvezményezett a jogosulatlanul igénybe vett támogatás összegét, illetőleg a fel nem használt támogatás összegét (maradvány) köteles visszafizetni a Lebonyolító rendelkezésére bocsátott 10032000-01220122-50000081 lebonyolítási számlaszámra történő utalással a pályázati azonosító megjelölésével.

9.5. A visszafizetési kötelezettség nem teljesítése esetén a Lebonyolító jogosult a követelést beszedési megbízás benyújtásával érvényesíteni, annak eredménytelensége esetén a visszafizetendő összeget és annak kamatait az állami adóhatóság megkeresésre, adók módjára hajtja be.

9.6. A Támogató – a Lebonyolító által felterjesztett javaslata alapján – a Támogatói Okirat visszavonása nélkül is elrendelheti a támogatás részleges – a jogszabálysértéssel, illetve a nem rendeltetésszerű vagy okiratellenes felhasználással arányos mértékű – visszafizetését. A visszafizetési kötelezettségre a jelen ÁSZF 9.1. – 9.5. pontjai az irányadóak.

# Kifogás benyújtása

10.1. A támogatás államháztartáson kívüli igénylője kifogást nyújthat be, amennyiben véleménye szerint a pályázati eljárásra, a támogatási döntés meghozatalára, a Támogatói Okirat kibocsátására, a támogatás folyósítására, visszakövetelésére vonatkozó eljárás jogszabálysértő.

10.2. A kifogást a Belügyminisztérium Közigazgatási Államtitkárának címezve, de a Lebonyolítóhoz kell írásban benyújtani a tudomásszerzéstől számított 10 napon belül. Egy döntéssel, intézkedéssel összefüggésben kifogás egy alkalommal nyújtható be.

10.3. A kifogásnak tartalmaznia kell a kifogást tevő nevét, a kifogással érintett Támogatói Okirat azonosításához szükséges adatokat, a kifogásolt intézkedés vagy mulasztás meghatározását, a kifogás alapjául szolgáló tényeket és a kifogásolt vagy elmaradt intézkedéssel megsértett jogszabályi rendelkezés pontos megjelölését, és a kifogást tevő aláírását.

# A Kedvezményezett nyilatkozatai

11.1. A Kedvezményezett a Támogatói Okirat kiadásakor elfogadja, hogy

a) a támogatási igényében foglalt adatok, információk és dokumentumok teljes körűek, valódiak és hitelesek;

b) a jogosulatlanul igénybe vett támogatás összegét és annak kamatait a Támogatói Okirat vonatkozó fejezetében foglaltak szerint visszafizeti;

c) a támogatás pénzforgalmának lebonyolítására kizárólag a Támogatói Okirat megnevezett pénzforgalmi vagy fizetési számlája szolgál, továbbá 8 napon belül írásban bejelenti Lebonyolítónak, ha új pénzforgalmi vagy fizetési számlát nyit, s a számlavezető pénzügyi intézmény által záradékolt felhatalmazó levelet egyidejűleg megküldi;

d) a Lebonyolító által előírt biztosítékokat legkésőbb a támogatás első folyósítását 5 nappal megelőző időponttól, kötelezettségei megszűnéséig rendelkezésre bocsátja;

e) vele szemben nem állnak fenn az Ávr. 81. §-ában meghatározott feltételek.

# Záró rendelkezések

12.1. A Támogatói Okirat céljára és társadalmi hasznosságára tekintettel a Felek fokozott gondossággal kötelesek eljárni a teljesítés során. Erre tekintettel a Felek kötelesek egymás teljesítését elősegítve szorosan együttműködni, és egymás méltányos érdekeit figyelembe venni. Felek a Támogatói Okirat kapcsán eredő esetleges jogvitáikat elsősorban tárgyalásos úton kötelesek rendezni.

12.2. Felek egymás részére megküldött nyilatkozataik (felszólítás, értesítés, kérelem) megtételét írásban kötelesek teljesíteni. Postai úton történő kézbesítés esetén az értesítést hivatalos iratként kell feladni és kézbesíteni. Ha a postai úton történő kézbesítés azért hiúsul meg, mert a címzett vagy meghatalmazottja úgy nyilatkozik, hogy a küldeményt nem veszi át, az értesítést a kézbesítés megkísérlésének napján kézbesítettnek kell tekinteni. Ha a küldemény a postai kézbesítés második megkísérlését követően is „nem kereste” jelzéssel érkezik vissza, a posta által visszaküldött küldemény visszafordításának napját kell a kézbesítés napjának tekinteni.

12.3. A Támogatói Okirat kiadásának feltételeként meghatározott dokumentumok, valamint a beszámoló elfogadásáról szóló döntésig beküldött és a Lebonyolító által elfogadott módosítási kérelmek a Támogatói Okirat részét képezik. A Kedvezményezett pályázati dokumentációját a Támogatói Okirat, annak mellékletei, a támogatási igény, valamint a benyújtott nyilatkozatok, egyéb kérelmek képezik. A Támogatói Okirat rendelkezéseit a Kedvezményezett pályázata/támogatási kérelme, nyilatkozatai, egyéb kérelmei figyelembevételével, továbbá a Támogatói Okirat mellékletei, a Pályázati Felhívás, valamint a Pályázati Útmutató alapján kell értelmezni.

12.4. Az ÁSZF-ben és a Támogatói Okiratban nem vagy nem kellő részletességgel szabályozott kérdések tekintetében a magyar jog szabályai az irányadóak.

12.5. Közérdekből nyilvános a pályázati felhívást előkészítő, a pályázatot kiíró, a támogatási döntést előkészítő és a döntéshozó személy, testület által a pályázattal, a pályázati eljárással, a támogatási döntéssel összefüggésben kezelt, közérdekű adatnak és különleges adatnak nem minősülő adat.

12.6. A közpénzekből nyújtott támogatások átláthatóságáról szóló 2007. évi CLXXXI. törvény végrehajtásáról szóló 67/2008. (III. 29.) Korm. rendelet 4. § l) alpontjának értelmében az Útravaló Ösztöndíjprogramból nyújtott esélyteremtő ösztöndíjak nem tartoznak a közpénzekből nyújtott támogatások átláthatóságáról szóló törvény hatálya alá. A személyes adatokat a Lebonyolító kizárólag a támogatási igények feldolgozásához, elbírálásának felterjesztéséhez, a Támogatói Okirat kiadásához, módosításához és felmondásához, valamint a visszavonási eljárás során szükséges mértékben használhatja fel és kezelheti. A Lebonyolító a személyes adatokat – az ellenőrzésre jogosult hatóságok megkeresésén kívül – harmadik személy részére nem adhatja ki.

Budapest,

|  |
| --- |
| **Daróczi János** **főigazgató** |
| P.H. |